Яўгенія Бунас

г. Салігорск

сярэдняя школа № 4 г. Салігорска, 11 "Б"

Беларуская мова прыгожая і незвычайная. Яна самая лепшая. З самага нараджэння дзіця чуе голас маці, якая аберагае яго ад усяго дрэннага ў свеце. Наша родная старонка, родная мова, як наша маці, хочацца, каб мы заставаліся вольнымі ўладальнікамі свайго жыцця.

Многія беларускія пісьменнікі ў сваіх творах вядуць гаворку пра мілагучнасць роднай мовы. Сёння мне хочацца звярнуцца да творчасці Рыгора Барадуліна. Я люблю чытаць яго вершы. Яны як заклік, палымяны зварот да нашага народа. Вельмі ўразілі радкі з “Евангелля ад мамы”:

*Не толькі думаць,*

*Дыхаць трэба*

*На мове роднай, і тады*

*Табой не будзе неба грэбаваць.*

Мова з’яўляецца асновай нацыянальнай культуры. Я лічу, што беларуская мова адкрывае для кожнага грамадзяніна Беларусі шырокі шлях да ведаў, спрыяе фарміраванню асобы. Любоў да сваёй Радзімы, свайго народа пачынаецца з любові да роднай мовы. Мова яднае нас у народ, які носіць прыгожае імя – беларусы. Нездарма кажуць, што без мовы няма народа. Забудзем родную мову – знікне беларускі народ. Мы павінны абараняць нашу гаворку, паважаць яе самі, а таксама прывіваць любоў і павагу да яе малодшаму пакаленню.

Мова – гэта скарб, які перадалі нам нашы таленавітыя продкі. Будзем размаўляць на беларускай мове, не саромечыся, каб захаваць і перадаць яе нашчадкам. Шануйце родную мову! Хай жыве родная мова заўжды!